另外，經常提到影響流動充電器好壞嘅一個指標係轉換效率，即係標示嘅電量有幾多可以真係從流動充電器流出來（被充電嘅設備本身亦有轉換效率嘅問題，總嘅轉換效率要兩樣夾埋來睇）。流動充電器轉換效率去唔到百分百，主要受制於兩樣嘢，第一樣係升壓電路造成嘅電量損失，所有鋰離子電池（無論液態定固態）平均輸出電壓都唔超過3.7伏，而流動充電器輸出電壓一般係5伏，用能量守恆原理可以計到升高電壓會令電量最多得返原來嘅74%，爾部分效率由電池本身決定。第二樣係電路板同指示器嘅能耗等等造成嘅各種內部損耗，爾樣嘢由流動充電器生產工藝決定。